Μάθημα Παραδοσιακών Χορών
2024-12-08 17:00 - 18:30, 2025-01-05 17:00 - 18:30, 2025-01-26 17:00 - 18:30, 2025-03-02 17:00 - 18:30, 2025-03-16 17:00 - 18:30, 2025-03-30 18:00 - 19:30, 2025-04-06 18:00 - 19:30, 2025-05-04 18:00 - 19:30 (Europe/Zurich) and 3 more dates | Maison de Quartier de la Redoute, Chemin de la Redoute 12, Nyon, 1260, Switzerland
Περισσότερες πληροφορίες: https://akti.ch/archives/860

Εργαστήρι Ζαχαροπλαστικής (Μελομακάρονα)
2024-12-11 18:00 - 20:00, 2024-12-12 18:00 - 20:00 | Le Pain du Quartier, Rue des Artisans 14, Crans, Vaud, 1299, Switzerland
Σας προσκαλούμε με χαρά σε δύο εργαστήρια ζαχαροπλαστικής που διοργανώνουμε την Τετάρτη 11 και την Πέμπτη 12 Δεκεμβρίου 2024 στο αρτοποιείο Le Pain du Quartier (Rue des Artisans 14, 1299 Crans). Τα εργαστήρια θα ξεκινήσουν στις 18:00 και η διάρκεια του κάθε εργαστηρίου θα είναι περίπου 2 ώρες. Υπεύθυνος των εργαστηρίων θα είναι ο ιδιοκτήτης του αρτοποιείου κ. Βασίλης Κλωνάρης.
Τα εργαστήρια απευθύνονται σε ενήλικες, εφήβους και παιδιά (άνω των 7 ετών). Όλα τα απαραίτητα υλικά παρέχονται από τους διοργανωτές και περιλαμβάνονται στο αντίτιμο συμμετοχής.
Κάθε συμμετέχων/-ουσα θα παρασκευάσει ένα πακετάκι μελομακάρονα για ιδία χρήση καθώς και ένα δεύτερο που θα διατεθεί προς πώληση στα πλαίσια του Χριστουγεννιάτικου φιλανθρωπικού bazaar που θα οργανώσει η Ακτή την Κυριακή 15 Δεκεμβρίου 2024.
Κόστος συμμετοχής: 25 CHF ανά άτομο (20 CHF για τα μέλη της “Ακτής”). Πληρωμή επιτόπου πριν από την έναρξη του εργαστηρίου, με κάρτα ή μέσω της εφαρμογής Twint (μετρητά δε θα γίνονται δεκτά).
Εγγραφή: Λόγω περιορισμένου αριθμού θέσεων, είναι απαραίτητη η προεγγραφή μέσω email στο info@akti.ch. Σε περίπτωση μεγάλης συμμετοχής, θα τηρηθεί σειρά προτεραιότητας.

Χριστουγεννιάτικο Φιλανθρωπικό Bazaar
2024-12-15 11:00 - 15:00 | Café Ex Machina, Rue du Vieux-Marché 11, Nyon, Vaud, 1260, Switzerland
Σας προσκαλούμε με χαρά στο Χριστουγεννιάτικο φιλανθρωπικό bazaar της Ακτής που θα πραγματοποιηθεί την Κυριακή 15 Δεκεμβρίου 2024 από τις 11:00 έως τις 15:00 στο café Ex Machina (στο κέντρο της Νυόν). Τα κέρδη από το bazaar θα διατεθούν προς ενίσχυση του ιδρύματος “Το Χαμόγελου του Παιδιού”.
Στο bazaar θα διατιθενται προς πώληση χειροποίητα κεραμικά στολίδια (τα οποία κατασκευάστηκαν στα εργαστήρια κεραμικής που έλαβαν χώρα στις 6 Οκτωβρίου 2024), μελομακάρονα (τα οποία θα παρασκευαστούν στα εργαστήρια ζαχαροπλαστικής που θα πραγματοποιηθούν στις 11 και 12 Δεκεμβρίου 2024), καθώς και διάφορα ελληνικά προϊόντα όπως μέλι, γλυκό κουταλιού, ρακόμελο και άλλα.
Η είσοδος στο bazaar θα είναι ελεύθερη. Για τυχόν αγορές, θα γίνονται δεκτές πληρωμές μέσω της εφαρμογής Twint, με τραπεζικές κάρτες ή με μετρητά.

Συνεδρίαση Δ.Σ. 01/2025
2025-01-12 17:00 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland
Μηνιαία συνεδρίαση του Διοικητικού Συμβουλίου της Ακτής.

Κοπή Βασιλόπιτας Ακτής 2025
2025-01-25 16:00 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland
Σας προσκαλούμε με χαρά στην ετήσια κοπή Βασιλόπιτας του συλλόγου μας.
Η εκδήλωση θα πραγματοποιηθεί το Σάββατο 25 Ιανουαρίου 2025 στις 16:00 στο Maison de Quartier de la Redoute.
Για την καλύτερη οργάνωση της εκδήλωσης, σας παρακαλούμε να δηλώσετε συμμετοχή μέχρι την Πέμπτη 23 Ιανουαρίου 2025 στο info@akti.ch.

Σεμινάριο Ποντιακών Χορών
2025-02-02 13:30 - 17:30 | Ecole Mont Olivet, Chemin Crétanaux 2, Vich, Vaud, 1267, Switzerland
Ο σκοπός του σεμιναρίου είναι να μελετηθούν τα βασικά μοτίβα και το στυλ των ποντιακών χορών ώστε να μπορέσουν οι συμμετέχοντες να περάσουν από τους απλούς χορούς στους πιο σύνθετους. Θα διδαχθούν περίπου 20 χοροί συνολικά. Εισηγήτρια θα είναι η Αλεξάνδρα Gramunt-Τσαβλίδου, ποντιακής καταγωγής.
Ημερομηνία: Κυριακή 2 Φεβρουαρίου 2025 στις 13:30.
Διάρκεια: 4 ώρες (έως τις 17:30), με ένα διάλειμμα για καφέ και γλυκό.
Αίθουσα: Kλειστό γυμναστήριο του Ecole Mont-Olivet (Chemin Crétanaux 2, 1267 Vich). Για την πρόσβαση στο χώρο, όλες οι πληροφορίες παρέχονται παρακάτω.
Κόστος συμμετοχής: 30 CHF για τα μέλη του συλλόγου “Ακτή” και 40 CHF για τα μη-μέλη. Για τους κάτω των 18 ετών, 15 CHF για τα μέλη του συλλόγου “Ακτή” και 20 CHF για τα μη-μέλη.
Εγγραφή: Τηλεφωνικά στο 076 524 45 94 (Αλεξάνδρα Gramunt-Τσαβλίδου) ή μέσω email στο info@akti.ch, το αργότερο μέχρι την Τετάρτη 29 Ιανουαρίου 2025.
Οδηγίες πρόσβασης:
(α) Με αυτοκίνητο

Κόκκινο αστέρι: Είσοδος κλειστού γυμναστηρίου Ecole Mont-Olivet.
Πορτοκαλί ορθογώνια: Θέσεις στάθμεσης.
Μπλε γραμμές: Πρόσβαση στο κλειστό γυμναστήριο από τις θέσεις στάθμευσης.
Κίτρινες γραμμές: Πρόσβαση από τη Route de l’Etraz στις διάφορες θέσεις στάθμευσης.
(β) Με δημόσια συγκοινωνία
Λεωφορείο 820, αναχώρηση στις 12:47 από Nyon, Gare και αφίξη στις 13:04 στο Vich, Poste (700μ. περπάτημα). Επιστροφή στις 17:50 με άφιξη στις 18:10 στη Νυόν.
Λεωφορείο 830, αναχώρηση στις 13:04 από Gland, Gare nord και άφιξη στις 13:09 στο Vich, La Bichette (350μ. περπάτημα). Επιστροφή στις 17:45 με άφιξη στις 17:52 στο Gland.

Προβολή Ελληνικής Ταινίας "Δεσποινίς Διευθυντής"
2025-02-08 17:00 - 19:00 | Maison de Quartier de la Redoute, Chemin de la Redoute 12, Nyon, 1260, Switzerland
Σας προσκαλούμε με χαρά στην προβολή της κλασικής ελληνικής ταινίας “Δεσποινίς Διευθυντής” (1964) που οργανώνουμε, κατόπιν σχετικής άδειας που εξασφαλίσαμε από την εταιρεία Finos Film.
Σύνοψη: Η Λίλα Βασιλείου, άρτι αποφοιτήσασα πολιτικός μηχανικός, αναλαμβάνει μια εξαιρετικά σοβαρή θέση, αυτή της διεύθυνσης μιας τεχνικής εταιρείας. Στην αρχή βλέπει τους άντρες ως συναδέλφους μόνο, αλλά μετά από κάποια μαθήματα της εξαδέλφης της Αθηνάς καταλαβαίνει ότι είναι και όμορφη γυναίκα. Σ’ ένα πάρτι, λοιπόν, όπου συναντά τον Αλέκο, έναν απλό υπομηχανικό στην εταιρεία, ο οποίος όμως της αρέσει σαν άντρας, πίνει λίγο παραπάνω και κάνει διάφορες τρέλες, προκειμένου να την προσέξει ο νεαρός. Εκείνος εκπλήσσεται, βέβαια, αλλά δεν αργεί να καταλάβει τις επιθυμίες της προϊσταμένης του και να ανταποκριθεί.
Πληροφορίες: https://greek-movies.com/movies.php?m=43

Αποκριάτικο Πάρτι Μασκέ
2025-03-07 20:00 - 2025-03-08 01:00 | Cactus Jack, Place de la Gare 13, Nyon, Vaud, 1260, Switzerland

Συνάντηση της Λέσχης Ανάγνωσης
2025-03-16 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland
Το βιβλίο που έχει επιλεγεί για το πρώτο τρίμηνο του 2025 είναι το “Και οι νεκροί ας θάψουν τους νεκρούς τους” του Μιχάλη Αλμπάτη, από τις εκδόσεις Νήσος.

Θεατρικό Ατελιέ για Ενήλικες (1η Συνάντηση)
2025-03-30 16:00 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland
Αναζητάς ένα δημιουργικό τρόπο να εκφραστείς; Θες να δημιουργήσεις, να αυτοσχεδιάσεις
και να γίνεις μέρος μιας μοναδικής θεατρικής εμπειρίας;
Τότε, σε προσκαλούμε στα θεατρικά ατελιέ μας, όπου το Θεατρικό Παιχνίδι συναντά το Devised Theater (Θέατρο της Επινόησης)! Αυτές οι συναντήσεις θα μας φέρουν κοντά, θα μας γεμίσουν έμπνευση και θα μας προετοιμάσουν για τη δημιουργία μιας νέας θεατρικής ομάδας.
Τι θα κάνουμε;
Θα ζεσταθούμε μέσα από διασκεδαστικές ασκήσεις και παιχνίδια, που θα μας βοηθήσουν να
αφεθούμε και να εκφραστούμε ελεύθερα. Θα πειραματιστούμε με την τεχνική του Devised Theater, μια σύγχρονη μέθοδο δημιουργίας θεάτρου, όπου η παράσταση δεν βασίζεται σε προκαθορισμένο κείμενο, αλλά διαμορφώνεται μέσα από αυτοσχεδιασμούς, σύνθεση κειμένων, μουσικής, προσωπικές αφηγήσεις και συλλογικές αποφάσεις. Αντί να ερμηνεύσουμε έναν ήδη γραμμένο ρόλο, θα δημιουργήσουμε τους χαρακτήρες και τις σκηνές μας από το μηδέν, με βάση τις ιδέες, τις εμπειρίες και τη φαντασία μας.
Στόχος μας;
Να δημιουργήσουμε μια παράσταση που θα φέρει το αποτύπωμα όλων μας, σε ένα
περιβάλλον γεμάτο δημιουργικότητα, συνεργασία και ελευθερία έκφρασης!
Συντονισμός: Η ηθοποιός-σκηνοθέτης Χριστίνα Παπανικόλα.
Τοποθεσία: Maison de Quartier de la Redoute, Chemin de la Redoute 12, 1260 Nyon.
Κόστος συμμετοχής: 30 CHF ανά άτομο (25 CHF για τα μέλη της “Ακτής”) για κάθε ατελιέ. Πληρωμή επιτόπου πριν από την έναρξη του εργαστηρίου, με κάρτα ή μέσω της εφαρμογής Twint (μετρητά δε θα γίνονται δεκτά).
Εγγραφή: Για την καλύτερη οργάνωση των ατελιέ, είναι απαραίτητη η προεγγραφή μέσω email στο info@akti.ch.

Θεατρικό Ατελιέ για Ενήλικες (2η Συνάντηση)
2025-05-04 16:00 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland

Θεατρικό Ατελιέ για Ενήλικες (3η Συνάντηση)
2025-05-25 15:00 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland

Γενική Συνέλευση Ακτής 2025
2025-05-25 16:30 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland
Η ετήσια γενική συνέλευση του Συλλόγου Ελλήνων και Φιλελλήνων της Περιοχής La Côte “Η Ακτή” θα πραγματοποιηθεί την Κυριακή 25 Μαΐου 2025 και ώρα 16:30 στο Maison de Quartier de la Redoute (Chemin de la Redoute 12, 1260 Nyon).
Η πρόσκληση για τη Γενική Συνέλευση και όλες οι σχετικές πληροφορίες βρίσκονται εδώ.

Γιορτή Τέλους Σχολικής Χρονιάς 2024-2025
2025-06-14 11:00 - 12:30 | Salle Communale de Nyon, Rue des Marchandises 4, Nyon, Vaud, 1260, Switzerland
Το Ελληνικό Σχολείο Γενεύης, Νυόν και Λωζάνης και ο Σύλλογος Ελλήνων και Φιλελλήνων ”Ακτή” συνδιοργανώνουν γιορτή για το τέλος της σχολικής χρονιάς 2024-2025. Η γιορτή θα πραγματοποιηθεί στη Νυόν και θα συμμετάσχουν τα τμήματα της Νυόν και της Λωζάνης.

Fête de l'Interculturelle de Nyon 2025
2025-06-15 11:30 - 18:00
Ο σύλλογος μας συμμετέχει στην 20η Fête de l’Interculturelle της Νυόν που θα πραγματοποιηθεί την Κυριακή 15 Ιουνίου 2025 στη Rive της Νυόν!
Από τις 11:30 και μετά, θα μας βρείτε στο σταντ ελληνικών φαγητών (βλ. μενού παρακάτω), δίπλα σε συλλόγους άλλων χωρών (Ιταλία, Πορτογαλία, Βραζιλία, Αλβανία/Κόσοβο, Ουκρανία).
Θα χαρούμε να σας συναντήσουμε σε αυτήν την ιδιαίτερη περίσταση!

Συνάντηση Λέσχης Ανάγνωσης
2025-06-22 16:00 - 17:30 | Hôtel La Barcarolle, Route de Promenthoux 8, Prangins, Vaud, 1197, Switzerland
Το βιβλίο που έχει επιλεγεί για το δεύτερο τρίμηνο του 2025 είναι το “Και με το φως του λύκου επανέρχονται” της Ζυράννας Ζατέλη, από τις εκδόσεις Καστανιώτη.

Συνάντηση Θεατρικής Ομάδας
2025-08-24 16:00 - 19:00, 2025-09-07 16:00 - 19:00 | Maison de Quartier de la Redoute, Chemin de la Redoute 12, Nyon, 1260, Switzerland
Συνάντηση της θεατρικής ομάδας της Ακτής, όλες οι απαραίτητες πληροφορίες βρίσκονται εδώ.

Πικ-νικ στη Rolle
2025-08-31 11:30 - 17:00 | Plage de Rolle, Chem. de la Plage 4, Rolle, Vaud, 1180, Switzerland
Σας προσκαλούμε με χαρά στο καθιερωμένο μας πικ-νικ την Κυριακή 31 Αυγούστου 2025 στις 11:30 στην παραλία της Rolle!
Ελάτε να απολαύσουμε μαζί χαλαρές στιγμές στη φύση, με οικογένεια και φίλους! Επίσης,είναι μια μοναδική ευκαιρία να μοιραστούμε τα νέα των καλοκαιρινών μας διακοπών αλλά και να μιλήσουμε για τις προσεχείς μας δράσεις!
Ανυπομονούμε να σας δούμε και να περάσουμε όμορφα μαζί!
